**MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 30. maijā Nr. 288**

(protokols Nr. 9, 45. p.)

**Par Madonas novada pašvaldības investīciju projekta** **“Teritorijas labiekārtojuma pārbūve pirmskolas izglītības iestādē “Kastanītis”, Madonā” īstenošanu un aizņēmuma ņemšanu**

Madonas novada pašvaldības iepirkumu komisijā veikts iepirkums id. nr. MNP 2025/19 “Teritorijas labiekārtojuma pārbūve pirmskolas izglītības iestādēs Madonā”, kura 3. daļā “Teritorijas labiekārtojuma pārbūve PII “Kastanītis” Madonā” kopējā līgumcena sastāda EUR 359 859,09 (trīs simti piecdesmit deviņi tūkstoši astoņi simti piecdesmit deviņi *euro*, 09 *centi*), t.sk. pievienotās vērtības nodoklis. Plānotās būvuzraudzības izmaksas līdz EUR 5 000,00 (pieci tūkstoši *euro* 0 *centi*).

Lai īstenotu investīciju projektu ”Teritorijas labiekārtojuma pārbūve pirmskolas izglītības iestādē “Kastanītis”, Madonā” nepieciešams finansējums EUR 364 859,09 (trīs simti sešdesmit četri tūkstoši astoņi simti piecdesmit deviņi *euro*, 09 *centi*), ar pievienotās vērtības nodokli, t.sk. pašvaldības finansējums EUR 58 978,86 (piecdesmit astoņi tūkstoši deviņi simti septiņdesmit astoņi *euro* 86 *centi*), aizņēmums valsts kasē EUR 305 880,23 (trīs simti pieci tūkstoši astoņi simti astoņdesmit *euro* 23 *centi*).

Investīciju projekts “Teritorijas labiekārtojuma pārbūve pirmskolas izglītības iestādē “Kastanītis”, Madonā” atbilst Madonas novada ilgtspējīgas attīstības stratēģijai 2022.-2047. gadam un Madonas novada attīstības programmas 2022.-2028. gadam investīciju plānam un nodrošina lietderīgu investīciju īstenošanu pašvaldības autonomo funkciju izpildei atbilstoši Pašvaldības likuma 4. pantam.

Noklausījusies sniegto informāciju, ņemot vērā 14.05.2025. Uzņēmējdarbības, teritoriālo un vides jautājumu komitejas un 21.05.2025. Finanšu un attīstības komitejas atzinumus, atklāti balsojot**: PAR – 15** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Kaspars Udrass, Rūdolfs Preiss, Sandra Maksimova, Valda Kļaviņa, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. Apstiprināt investīciju projekta “Teritorijas labiekārtojuma pārbūve pirmskolas izglītības iestādē “Kastanītis”, Madonā” īstenošanu par kopējo summu EUR 364 859,09 (trīs simti sešdesmit četri tūkstoši astoņi simti piecdesmit deviņi *euro*, 09 *centi*), ar pievienotās vērtības nodokli.
2. Piešķirt Madonas novada pašvaldības finansējumu projekta “Teritorijas labiekārtojuma pārbūve PII “Kastanītis”, Madonā“ īstenošanai EUR 58 978,86 (piecdesmit astoņi tūkstoši deviņi simti septiņdesmit astoņi *euro* 86 *centi*), apmērā no Madonas novada pašvaldības 2026. gada budžeta.
3. Lūgt Pašvaldību aizņēmuma un galvojuma kontroles un pārraudzības padomi atbalstīt aizņēmuma ņemšanu EUR 305880,23 (trīs simti pieci tūkstoši astoņi simti astoņdesmit *euro* 23 *centi*) apmērā investīciju projekta “Teritorijas labiekārtojuma pārbūve pirmskolas izglītības iestādē “Kastanītis”, Madonā” īstenošanai, Valsts kasē uz 20 gadiem ar noteikto procentu likmi un atlikto maksājumu uz 3 gadiem. Aizņēmumu izņemt un apgūt 2025. gadā un 2026. gadā. Aizņēmuma atmaksu garantēt ar pašvaldības budžetu.

Domes priekšsēdētājs A. Lungevičs

*K. Galeja 29360277*